作者：吴潜
词牌/韵律：沁园春

paragraphs: 第一江山，无边境界，压四百州。
正天低云冻，山寒木落，萧条楚塞，寂寞吴舟。
白鸟孤飞，暮鸦群注，烟霭微茫锁戌楼。
凭阑久。
问匈奴未灭，底事菟裘。
回头。
祖敬何刘。
曾解把功名谈笑收。
算当时多少，英雄气概，到今惟有，废垅荒丘。
梦里光阴，眼前风景，一片今愁共古愁。
人间事，尽悠悠且且，莫莫休休。